CELEX: 31984S3249
Language: el
Date: 1984-11-21 00:00:00
Title: Απόφαση αριθ. 3249/84/ΕΚΑΧ της Επιτροπής της 21ης Νοεμβρίου 1984 που τροποποιεί την απόφαση αριθ. 3716/83/ΕΚΑΧ για τη θέσπιση συστήματος εγγυήσεων για ορισμένα προϊόντα σιδήρου και χάλυβα καθώς και συστήματος επαλήθευσης των ελάχιστων τιμών

Avis juridique important

|

31984S3249

Απόφαση αριθ. 3249/84/ΕΚΑΧ της Επιτροπής της 21ης Νοεμβρίου 1984 που τροποποιεί την απόφαση αριθ. 3716/83/ΕΚΑΧ για τη θέσπιση συστήματος εγγυήσεων για ορισμένα προϊόντα σιδήρου και χάλυβα καθώς και συστήματος επαλήθευσης των ελάχιστων τιμών  

Επίσημη Εφημερίδα αριθ. L 303 της 22/11/1984 σ. 0011 - 0011 Ισπανική ειδική έκδοση: Κεφάλαιο 13 τόμος 18 σ. 0142  Πορτογαλική ειδική έκδοση : Κεφάλαιο 13 τόμος 18 σ. 0142 

***** ΑΠΟΦΑΣΗ αριθ. 3249/84/ΕΚΑΧ ΤΗΣ ΕΠΙΤΡΟΠΗΣ  της 21ης Νοεμβρίου 1984  που τροποποιεί την απόφαση αριθ. 3716/83/ΕΚΑΧ για τη θέσπιση συστήματος εγγυήσεων για ορισμένα προϊόντα σιδήρου και χάλυβα καθώς και συστήματος επαλήθευσης των ελάχιστων τιμών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,  την απόφαση αριθ. 3716/83/ΕΚΑΧ της Επιτροπής της 23ης Δεκεμβρίου 1983 για τη θέσπιση συστήματος εγγυήσεων για ορισμένα προϊόντα σιδήρου και χάλυβα καθώς και συστήματος επαλήθευσης των ελάχιστων τιμών (1), και ιδίως το άρθρο 4,  Εκτιμώντας ότι:  Το σύστημα εγγυήσεων στοχεύει στην ενίσχυση του καθεστώτος επιτήρησης και ποσοστώσεων παραγωγής καθώς και του συστήματος ελάχιστων τιμών.  Προκειμένου να εξασφαλιστεί ότι οι επιχειρήσεις σιδήρου και χάλυβα θα τηρήσουν τις υποχρεώσεις που απορρέουν από αυτά τα δύο καθεστώτα, προβλέφθηκε να επιφορτιστεί μία διαπιστευμένη εταιρεία ή ένας άλλος οργανισμός, εξουσιοδοτημένος για το σκοπό αυτό, με τη διεξαγωγή των απαραίτητων επαληθεύσεων.  Η εμπειρία έδειξε ότι αυτοί οι ενισχυμένοι έλεγχοι απέφεραν το αναμενόμενο αποτέλεσμα· ωστόσο, έκτοτε, ο καθορισμός των εξουσιών, σχετικά με την επαλήθευση των υπαλλήλων της Επιτροπής, βάσει της απόφασης αριθ. 379/84/ΕΚΑΧ της Επιτροπής (2), συνέβαλε στον πολλαπλασιασμό και την αυξημένη αποτελεσματικότητα των εν λόγω ελέγχων.  Πρέπει να αποφευχθεί συσσώρευση των επαληθεύσεων μέσα σε ορισμένο χρονικό διάστημα και για το ίδιο θέμα και η, κατά συνέπεια, παρακώλυση της ομαλής λειτουργίας των υπηρεσιών των επιχειρήσεων σιδήρου και χάλυβα.  Κάτω από τις δεδομένες συνθήκες και προκειμένου να επιβαρυνθεί όσο το δυνατό λιγότερο η ταμειακή κατάσταση των επιχειρήσεων, επιβάλλεται να μειωθούν οι επαληθεύσεις και να ανατεθούν αποκλειστικά στους υπαλλήλους της Επιτροπής.  Για τους προαναφερόμενους λόγους και λαμβάνοντας υπόψη την αποκτημένη εμπειρία που επιτρέπει στην Επιτροπή να επιφέρει τεχνικές τροποποιήσεις στην απόφαση αριθ. 3716/83/ΕΚΑΧ, το άρθρο 3 της εν λόγω απόφασης πρέπει να καταργηθεί,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το άρθρο 3 της απόφασης αριθ. 3716/83/ΕΚΑΧ καταργείται.  Άρθρο 2  Η παρούσα απόφαση αρχίζει να ισχύει την 1η Ιανουαρίου 1985.  Η παρούσα απόφαση είναι δεσμευτική ως προς όλα τα μέρη της και ισχύει άμεσα σε κάθε κράτος μέλος.  Βρυξέλλες, 21 Νοεμβρίου 1984.  Για την Επιτροπή  Etienne DAVIGNON  Αντιπρόεδρος  (1) ΕΕ αριθ. L 373 της 31. 12. 1983, σ. 5.  (2) ΕΕ αριθ. L 46 της 16. 2. 1984, σ. 23.